432 J. C. Schauer. Orchideae. 



Herba epigaea, glabra. Caules subpedales, erecti, flexuosi, folio- 

 rum vaginis, inferne aphyllis, omnino vestiti. Folia oblongo-lanceo- 

 lata, cuspidato-acuminata, e vaginis compressis subplicato-septemner- 

 via, lineata; lamina (superiorum maiorum) 5 poll. circiter longa, mem- 

 branacea, cum vaginis laete-viridis. Inflorescentia terminalis, con- 

 ferte spicata; bracteae lineares, cuspidatae, imae florem longe su- 

 perantes, sursum decrescentes et florem denique tantum aequantes. 

 Flores circiter 20, inconspicui, 3 lin. longi, purpurascentes : perigonii 

 foliolia 5-nervia, acuminata; perula ratione floris ampla, patens. 



STAUROGLOTTIS Schauer. 

 Perigonium explanatum, ecalcaratum; foliola subconformia , dis- 

 creta, cum basi columnae connata. Labellum pariter basi columnae 

 adnatum, unguiculatum , tripartitum, lacinia intermedia ovato-acumi- 

 nata canaliculato-concava, lateralibus lineari-spathulatis rectangule di- 

 vergentibus ascendentibus , disco his laciniis tribus interiecto appen- 

 dice seu crista cyathiformi sive collariformi postice interrupta ornato. 

 Columna erecta, leviter incurvata, semiteres; stigma a media columna 

 incipiens, membranaceo-marginatum; clinandrium apicale,bilabiatum, 

 labio inferiori exeunte in rostellum versus stigma reclinatum apice bi- 

 cuspidatum cum dente intermedio. Anthera opercularis, bilocularis; 

 pollinia 2, bisectilia, caudiculae conspicuae lamelliformi pellucido- 

 membranaceae triangulari adglutinatae, quae lamella basi sua viscida 

 margineque revoluta rostelli cuspides amplectitur. 



Stauroglottis equestris Schauer. 



In insulae Lucon agro Manilensi, Octobri. 



Herba epidendra, depressa, pseudo-bulbis scapigeris diphyllis. 

 Folia carnosa, subspathulato-oblonga, nervosa, sessilia, oblique emar- 

 ginata, 3% pollices longa. Scapi iuxta basin pseudo-bulbi exorientes, 

 reclinati apice rursus adscendentes, teretes, nudiusculi i. e. squamis 



